№20 «Дидар» мектепке дейінгі ұйым
        «Тәуелсіз елдің бақытты баласымыз»
       (м.а.д.т. арналған ертеңгілік)

                                                                                       Тәрбиеші: Кужанова.К.К.
Ақтөбе қаласы
Қатысатындар: топ балалары, көрермендер.

Жүргізуші: «Тәуелсіз елдің бақытты баласымыз» атты м.а.д.т. балаларының мерекелік кешіне хош келдіңіздер!
Армысыздар, айналайын адамдар,

Айналаңа шын қуанып қараңдар.


Тәуелсіздік –мерекесі елімнің

Құттықтайды бақшадағы балалар.

Тәуелсіздік- қазақ халқының ежелгі арманы.

Жылдар өтіп, ел еңсесін көтерді,

Тәуелсіздік алып берген, аға- апа ерлігін,

Қазақ елі әр кез мақтан етеді.

Көгімде ұшып қыраным, шалқысын Әнұраным.

Аспанда туым желбіреп, қалықтай бер жыр- әнім.

Әнұран орындалады.
(әннен соң балалар отырады)

Жүргізуші: Балалар, ауыз толтырып айтатын Отанымыз бар, елжіреп сүйетін- еліміз                     бар, өлшеуге сыймайтын – туған жеріміз бар, осының бәрін бір сөзбен қалай айтуға болады?

Балалар жауабы: Қазақстан Республикасы.

-Мемлекетімізді кім басқарады?

-Бас қаламыз қай қала?
-Желтоқсанның 1- күні қандай мемлекеттік мейрам!

Енді, мерекеге арнап жаттаған өлең жолдарын айтуға балаларды шақырайық.
Тәрбиеші қалауымен бірнеше бала тақпағы.

Жүргізуші: Тәуелсіздік тұғырға қонды, ең алғаш қадамдарының бірі- Ұлттық рәміздер қабылданды. Рәміздер туралы не білеміз?

1 бала:
                                                        Ту                                  М. Ибраемова

Көгілдір аспан төрінде,

Күн нұрын шашты еліме.

Қанатын қомдап қыран құс,

Шарықтай ұшты көгіне.

2 бала:
Әнұран

Алтын күн аспаны,

Деп шырқар жастары.

Әнұран сыр шертер,

Елімнің дастаны.

3 бала:
Елтаңба

Шаңырақтан таралған,

Қос пырақтай бар арман.

Татулық пен елдігім,

Уықтай нық қадалған.

Жүргізуші:  
Алтын күннің астында,

Желбірейді туымыз.

Қазақ деген халықтың,

Ұлы менен қызымыз.

Ән: «Қазақстан жалауы»
(әннен соң отырады)

Ұлттық ойындар ойналады: 1. «Кесе» 

                                                2. «Тақия тастамақ»

Жүргізуші: Балалар, рәміздермен қатар, 1993 жылы 15 қарашада Ұлттық валюта теңгені айналымға енгізді. Астана 1997жылы Ақмолаға көшірілді.
Ал енді балаларға кезек берейік. 
1 бала:                                                         Отан                      М.Ибраемова
Отаным- жерім, ауылым,

Әкешім, ана, бауырым.

Отанның сүйем құм, тасын,

Сүйемін қарын, жауынын.

2 бала:
Астана
А. Мадиева

Арманнан асқақ жаралған,

Әсем ғой сенің келбетің.

Әлемге аты таралған,

Астанам, жүрек тербедің!

3 бала:
                                            Қазақстан                  Б. Байқанов
Қазақстан, ел жоқ сенен асатын,
Біз боламыз саған үлес қосатын.

Ынтымағы, бірлігіміз жарасқан,

Алға!алға! қазақ елі жасасын.

Жүргізуші: Енді бір сәт музыка тыңдап көрейік.

Күйден үзінді орындалады.
Жұмбақ: Күмбір күмбір күйі бар, құлағыңа құйып ал. Бұл қай аспап? (домбыра)
Ән- би: «Құлақ түріп күйге» А.Райымқұлова
Ойындар ойналады.

Жүргізуші:                                   Тәуелсіз елім, ұлы елім,
  Өзің деп соғар жүрегім.

Қазақтың елі барында,

Шаттанып мәңгі жүремін.

Ән: «Қазақстан»
Жүргізуші: Мерекемізді Елбасы- Нұрсұлтан Әбішұлы Назарбаевтың:

«Тәуелсіз елімізге аянбай қызмет ететін, ой өрісі кең, алғыр да жүректі, сауатты да салауатты азаматтар керек» деген создерімен аяқтаймыз! 
